Nyufaundlend iti

Nyufaundlend iti () — Böyük işçi it növü. Bu itlər əvvəlcə Nyufaundlenddə balıqçılar tərəfindən işçi it kimi yetişdirilib və istifadə edilib. Onlar suda xilasetmə işlərində fövqəladə bacarıqlara malikdir.

 Görünüş 
Nyufaundlend itləri adətən tünd qəhvəyi gözlərə malikdir, lakin qəhvəyi və ya boz rəngli itlər üçün daha açıq göz rəngləri də müşahidə olunur. Pəncələri pərdəli, tükü suya davamlı olur. Erkəklər adətən 65–80 kq , dişilər isə 55–65 kq çəkiyə malikdir. Bu da onları "nəhəng" itlər kateqoriyasına aid edir. Bəzi Nyufaundlendlərin çəkisi 90 kq-dan çox ola bilər və ən böyük qeydə alınmış Nyufaundlend 120 kq çəkiyə və 1,8 m-dən çox uzunluğa malik idi, bu da onu ən böyük it növləri sırasına daxil edir. Onların  hündürlüyü 56–76 sm arasında dəyişir. Rəngləri qara, qəhvəyi, boz və ağ-qara ola bilər. Digər rənglər də mümkündür, lakin onlar nadir və ya daha dəyərli hesab edilmir. "Kennel Klubu" (KC) yalnız qara, qəhvəyi və ağ-qara rənglərə icazə verir. "Kanada Kennel Klubu" (CKC) isə yalnız qara və ağ-qara rənglərə icazə verir. Bu itlərin "Landseer" naxışlı fərdləridə var. "Landseer" naxışı rəssam Ser Edvin Henri Landseerin şərəfinə adlandırılıb, çünki o, bu itləri bir çox rəsmlərində təsvir edib. "Beynəlxalq Kinoloji Federasiya" (FCI) isə "ECT Landseer" ("Avropa Kontinental Tipi") növünü ayrı bir növ kimi tanıyır. Bu, daha uzun və dar bədən quruluşlu ağ itdir və Nyufaundlend ilə cütləşdirilmişdir.

 İstinadlar 

 Xarici keçidlər 

Kateqoriya:İt cinsləri